ISO 45001–Fáið eina væleydnaða arbeiðsumhvørvisleiðslu Dagur: Er ikki ásett. Ert tú áhugað í skeiðnum vinaliga ring ella skriva til atlanticon. Stað: Er ikki ásett. Starvsfólkaheilsa og–trygd eru hornasteinar í einari burðardyggari fyritøku og stovni. Fyritøkur og stovnar hava ábyrgdina av arbeiðsumhvørvinum, herundir kropslig og sálarlig heilsa–bæði í mun til starvsfólk og onnur, ið verða ávirkað av teirra virksemi. Umframt at trygt arbeiðsumhvørvi er eitt lógarkrav, er tað eisini ein skynsom raðfesting. Eitt sunt arbeiðsumhvørvi kann nevniliga vera við til at at draga og halda fast við tey best skikkaðu starvsfólkini, sjúkrafráveran verður lægri, og framleidni verður hægri. Endamálið við eini arbeiðsumhvørvisleiðsluskipan er m. a. at skapa karmar fyri leiðslu av arbeiðsumhvørvisvandunum. Miðað verður eftir, at gera fyritøkur og stovnar førar fyri at skapa trygg og sunn arbeiðspláss, at fyribyrgja arbeiðsskaðar og vinnusjúkur og framhaldandi at betra um arbeiðsumhvørvisavrikini. Hetta er bæði galdandi fyri privatar fyritøkur, framleiðslu- og tænastuvirki eins og fyri almennar stovnar. Sum ein liður í at tryggja góða arbeiðsumhvørvisleiðslu, mugu fyritøkur og stovnar hava eftirlit við, stýra og skráseta arbeiðsumhvørvisarbeiðið. ISO 45001: 2018 er ein altjóða standardur innan arbeiðsumhvørvisleiðslu, sum kom út í 2018, og er hetta tann fyrsti ISO standardurin innan arbeiðsumhvørvisleiðslu. Standardurin hoyrir til HLS standardar, ið sameinar tey ymisku fakøkini og er við til at niðurbróta økissundurbýtingar, soleiðis at tað verður ein betri og effektivari samanhangur í fyritøkuni og stovninum. Við at luttaka á skeiðnum, verður tú før/ur fyri at skilja grundreglurnar innan arbeiðsumhvørvisleiðslu umframt innihaldið í nýggja ISO 45001: 2018 standardinum. Tú verður ílatin til at seta í verk og/ella viðlíkahalda eina arbeiðsumhvørvisleiðsluskipan, ið lúkar krøvini í standardinum. Um tú arbeiðir við einari OHSAS 18001 arbeiðsumhvørvisleiðsuskipan, fært tú vitan um at fáa dagført skipanina til eina ISO 45001 arbeiðsumhvørvisleiðsluskipan. Skeiðið er ætlað persónum, sum til dagligt arbeiða við ella ynskja at fáa vitan um arbeiðsumhvørvisstýring á virkjum ella stovnum. Hetta kunnu vera stjórar, HTU-leiðarar og øll, ið hava ábyrgd av einum virki ella stovni–ella sum á ein ella annan hátt arbeiða við at seta eina arbeiðsumhvørvisleiðslu í verk, ella sum skulu dagføra eina arbeiðsumhvørvisleiðsluskipan til nýggja ISO 45001: 2018 standardin. Eftir lokið skeið hevur tú kunnleika um: Hvørji krøv verða sett til eina arbeiðsumhvørvisleiðsluskipan og krøvini í ISO 45001: 2018 standardinum HLS (High Level Structure)–ein yvirskipaður felagsleistur til leiðsluskipanir Hvønn leiklut leiðslan hevur fyri at tryggja eina nøktandi og effektiva arbeiðsumhvørvisleiðsluskipan Hvussu leiðsluskipanir kunnu gerast meira virðisskapandi Hvussu ein arbeiðsumhvørvisleiðsluskipan verður sett í verk Undirvísarar: Janet Fríða Johannesen, Atlanticon og Annika Flagstad Berg, HTU-leiðari hjá SEV.